ענולה שמיר

ענולה שמיר (נולדה ב-1949) היא יוצרת קולנוע ותיאטרון ומחלוצות הקהילה הלהט"בית בישראל.

== ביוגרפיה ==
נולדה ב-1949 לסופר (ולימים חבר הכנסת) משה שמיר ולצביה שמיר, ביתו של השל פרומקין, חבר הכנסת הראשונה וממייסדי ההסתדרות. דודה הוא הכלכלן פרופסור דן מרום.

הוריה קראו לה ענולה על שם הפסוק "אָז יָשִׁיר יִשְׂרָאֵל אֶת הַשִּׁירָה הַזֹּאת עֲלִי בְאֵר עֱנוּ לָהּ" מספר במדבר. לימים הכו על חטא על השם יוצא הדופן, ולאחותה הצעירה של ענולה קראו יעל<ref name=":1"></ref>.

ענולה גדלה בשכונת תל ברוך בתל אביב, ובילדותה תיארה אותה אימה כ"קיבוצניקית" שהסכימה ללבוש רק מכנסיים, בניגוד לאחותה<ref name=":1" />. דמותה שימשה השראה לדמותה של הילדה במחזה של אביה "בית במצב טוב"<ref></ref>.

בתחילת שנות ה-70 זכתה בתחרות לסרטים קצרים וקיבלה פרס בסך 5000 ל"י<ref name=":2"></ref>, שבו השתמשה כדי להירשם לבית הספר לקולנוע בלונדון ועברה לגור בלונדון למשך שנתיים.

במסגרת הלימודים חברה למיכאל לב-טוב, נפתלי אלטר, אלן רוזנברג ושלמה בן בסט, והקבוצה הפיקה במהלך לימודיהם שישה סרטים<ref name=":2" />.

לאחר שובה לארץ נישאה ב-1974 לג'יימסון גולדנר<ref></ref>, במאי דוקומנטרי ומרצה לקולנוע מקליפורניה<ref></ref>, אותו הכירה במהלך שנת שבתון שלו בישראל ב-1970<ref></ref>. לשניים נולדה בת אחת, נעמי.

ב-1990 עברה עם ביתה לסן פרנסיסקו להתגורר בסמוך לבעלה לשעבר, ומאז חילקה את זמנה בין ישראל ובין ארצות הברית.

== פעילות בקהילה הגאה ==
שמיר יצאה מהארון כלסבית לאחר גירושיה בשנות ה-80. בעקבות יציאתה מהארון עלו יחסיה עם אביה על שרטון.

רק לאחר יציאתה מהארון גילתה כי דודתה של אמה, לאה ברלין, הייתה בקשר עם אישה, ג'סי־ישע סמפטר, ומערכת היחסים ביניהן הייתה בסיס למחקר של פרופסור יפה ברלוביץ וכן לספרו של משה שמיר "יונה בחצר זרה"<ref name=":0" />.

שמיר החלה לכתוב מחזות שעסקו במערכות יחסים לסביות, והייתה הראשונה בישראל שהעזה לעסוק בנושא זה במסגרת התיאטרון הממוסד.

ב-1993 השתתפה בישיבה הראשונה בכנסת שעסקה בקהילה הגאה בישראל, במסגרת ועדת משנה למניעת אפליה בשל העדפה מינית בוועדה לקידום מעמד האשה שבראשה עמדה יעל דיין<ref></ref>, וב-1995 הפיקה וערכה את פסטיבל הסרטים ההומו-לסבי הראשון בישראל "זן נדיר"<ref></ref>.

== קריירה מקצועית ==
* חזרה לתל ברוך – סרט תיעודי על שכונת ילדותה של שמיר. הטלוויזיה הכללית, 1977<ref></ref>
* עור – מחזה הבכורה של שמיר, שזיכה בפרס השחקנית המצטיינת את רובי פורת-שובל. המחזה הציג באור קשה את מערכת היחסים של ענולה עם אביה<ref></ref>, שבתגובה כתב את המחזה "קרנבל בוונציה"<ref></ref>. פסטיבל עכו, 1986<ref></ref>
* מה אתה זוכר, יונתן יונתן – בכיכובה של אורנה כץ שזכתה בצל"ש השחקנית המצטיינת על תפקידה<ref></ref>. פסטיבל עכו, 1989<ref></ref>
* זושי בר – בימוי משותף עם עדה בורקו לקטעים שנכתבו על ידי חברות קבוצת "זו שואו", אנסמבל התיאטרון של ארגון קל"ף. הקטעים הוצגו בישיבת הוועדה לקידום מעמד האישה לרגל יום הגאווה 1998<ref></ref>

== לקריאה נוספת ==
* שלומית ברסלר, [https://kotar.cet.ac.il/KotarApp/Viewer.aspx?nBookID=95444410#6.1632.6.default עדיף להיות צרודה מאשר אילמת: על תיאטרון קהילתי של נשים בישראל]. פרדס, 2006.
* שז, לא יוצרות מטעם – ראיון עם נגה אשד וענולה שמיר. קל"ף חזק 2 (20), 1990.
* חנה ספרן, רחלי הרטל ואורנה ששון-לוי, [http://www.lgbtlaw.tau.ac.il/sites/default/files/field/literature/file/חנה%20ספרן%2C%20רחלי%20הרטל%2C%20אורנה%20ששון-לוי%20-%20היאסטוריה%20לסבית%20מקומית%20-%20פעילות%2C%20מאבקים%20והישגים.pdf <nowiki>הי[א]סטוריה לסבית מקומית: פעילות, מאבקים והישגים</nowiki>].נבו, 2016.

== קישורים חיצוניים ==

== הערות שוליים ==

קטגוריה:להט"ביות ישראליות
קטגוריה:במאיות קולנוע ישראליות
קטגוריה:מחזאיות ישראליות
קטגוריה:במאיות תיאטרון ישראליות
קטגוריה:במאי קולנוע ישראלים
קטגוריה:מחזאים ישראלים
קטגוריה:במאי תיאטרון ישראלים
קטגוריה:במאי קולנוע להט"בים ישראלים
קטגוריה:מחזאיות כותבות עברית
קטגוריה:מחזאים כותבי עברית
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:ישראליות שנולדו ב-1949
קטגוריה:ישראלים שנולדו ב-1949